དེ་བཞིན་རྒྱུ་མཐུན་གྱི་འབྲས་བུ་ཡང༌།ཀྲུང་གོའི་ཁྲོའི་ཀུག་གྲོང་རྡལ་ན་༡༩༤༠ལོར་སྐྱེས་པའི་བགྲེས་མོ་རུས་མིང་པང་ཟེར་བ་ཞིག་ཡོད།འདིས་སྐྱེ་བ་སྔ་མར་ས་འོག་ཏུ་སྦས་པའི་དངུལ་སྒོར་མང་པོ་མོས་བཤད་པ་བཞིན་སྔོན་གྱི་གནས་ཁང་གི་འོག་ནས་རྙེད་པ་སོགས་ཚེ་རབས་དྲན་པའི་བདེན་དཔང་སྟོབས་ལྡན་ཡོད་པ་ཞིག་རེད།འདི་སྐྱེ་བ་སྔ་མར་ཐ་མག་འཐེན་རྒྱུར་ཤིན་ཏུ་སྲེད་པ་ཆེ་བས་ཚེ་འདིར་ལོ་གསུམ་ཙམ་ནས་མི་ཆེན་པོ་དག་ཇི་ལྟ་བ་བཞིན་དུ་ཐ་མག་འཐེན་པར་བྱེད་དོ།དེ་ལྟར་ལས་བརྒྱ་པ་ལས་གསུངས་པ་བཞིན།འདིའི་སྐྱེ་བ་སྔ་མར་མི་དགེ་བ་ཐ་མ་འཐེན་རྒྱུ་འདྲིས་ཤིང་གོམས་པས་ད་ལྟའང་མི་དགེ་བ་ཐ་མ་འཐེན་རྒྱུར་བརྟེན།དེ་ལ་སྤྱོད།དེའི་རྗེས་སུ་འཇུག་པ་ཉིད་དུ་སྐྱེ་བ་ནི་མངོན་སུམ་མོ།དགེ་བ་དང་མི་དགེ་བའི་ལས་ཀྱི་རྣམ་གྲངས་བསྟན་པའི་མདོ་ལས།སྐྱེ་བ་སྔ་མར་རོལ་མོ་མཁན་བྱེད་པ་དག་ནི་སྐྱེ་བ་ཕྱི་མར་གླུ་གར་ལ་དགའ་བ་ཉིད་དུ་སྐྱེ་བར་གསུངས་པ་དེ་ཉིད་དངོས་གནས་དེ་ལྟར་དུ་བྱུང་འདུག་སྟེ།སྐད་གྲགས་ཅན་གྱི་གླུ་གར་བ་ཕུས་ལུས་ཧྲི་ལུས་ཤི་ནས་སླར་སྐྱེ་བའི་ཚེ་ལུས་ཀྱི་སྟེང་ན་སྔ་མའི་མགོ་བརྙན་ཇི་ལྟ་བ་བཞིན་ཤ་གཏིང་ན་དོད་ཡོད་པ་སོགས་སྔ་མའི་ཡང་སྲིད་ཡིན་པའི་རྟགས་མཚན་ངོ་མཚར་ཅན་དང་ལྡན་པ་དེས་ཟླ་ངོ་དྲུག་ཙམ་ལོན་པ་ནས་གླུ་མང་པོ་ལེན་པའི་ཕྱིར་རོ།སྔོན་གནས་དྲན་མཁན་འདི་དག་གི་འགྲོ་སྟངས།གཏམ་བཤད་སྟངས་སོགས་གཤིས་ཀ་ཐམས་ཅད་སྔ་མ་དག་དང་འདྲ་ཞིང༌།ཐ་ན་སྔ་མར་མི་བཟའ་རྒྱུའི་ཟས་དག་ཚེ་འདིར་ཡང་བཟའ་མི་འདོད་པར་འདུག་པས་སྔ་མར་དགེ་མི་དགེ་གང་བྱེད་རྣམས་ཕྱི་མར་ཡང་བྱེད་རྒྱུ་ཡིན་པ་ནི་གདོན་མི་ཟ་བས་བྱེད་པ་རྒྱུ་མཐུན་གྱི་འབྲས་བུ་འདི་ནི་མངོན་སུམ་དུ་གྲུབ་པ་ཞིག་གོ།དེར་མ་ཟད་ལས་འགའ་ཞིག་གི་འབྲས་བུ་འཕྲལ་དུ་སྨིན་པའང་ཡོད་དེ།ཉེ་ཆར་ཙ་དབྱིན་རྒྱལ་ཁབ་ཏུ་རྔོན་པ་ཞིག་ལུས་མ་བརྗེས་པར་གཅན་གཟན་དུ་གྱུར་འདུག་སྟེ།ལོ་ཕུས་ཁུ་ལིའུ་ཁུ་ཞེས་པའི་རྔོན་པ་འདིའི་ལུས་ཡོངས་ལ་རི་མོ་སེར་པོ་དང་ཐིག་ལེ་ནག་པོས་ཁྱབ་ཅིང༌།སོ་རྣམས་གཅན་གཟན་གྱི་མཆེ་བ་ལྟར་རིང་པོར་གྱུར།གདོང་དབྱིབས་གཟིག་དང་འདྲ་ཞིང་གདུག་པའི་ང་རོ་སྒྲོགཤ་རློན་ཟ་ཞིང་རྒྱུད་ཤིན་ཏུ་གཏུམ་པའི་མིའི་གཟིག་ཅིག་ཏུ་གྱུར་ཏོ།འདི་འདྲ་བ་སྔོན་དང་ད་ལྟར་བྱུང་བ་མང་པོ་སྣང་ངོ༌།